Després de dos anys torna este cap de setmana l’exhibició de graffiti del Festival Més Que Murs
18 de novembre 2022

![](/media/tbvhpwa3/c_cartellmqm.jpg?width=587&height=822)

L’exhibició de graffiti del festival d’Art Urbà Més Que Murs torna este dissabte 19 i diumenge 20 de novembre. Esta activitat, una de les més exitoses del festival, es va deixar de programar els dos anys anteriors per la pandèmia, ja que suposava un risc per aglomeració de persones.

Enguany, l’exhibició torna amb uns 40 artistes de diverses procedències, amb noms coneguts d’anteriors edicions del festival, com els joves artistes locals Goce, Lehsly i Tone, junt a altres consagrats del panorama del graffiti i de l’art urbà. L’esdeveniment tindrà lloc al mur posterior de les instal·lacions esportives municipals del carrer Bateries de Coque.

Cada artista disposa d’un espai al mur on realitzaran la seua intervenció. Dissabte 19 és el dia fort de l’exhibició, que també es convertix en un esdeveniment festiu, lloc de trobada de persones interessades en l’art urbà i a més suposa una atracció per a la població en general que vulga veure grafiters en plena acció.

A més, diumenge 20 de matí, a partir de les 11 h, hi haurà el taller de Graffiti Més Que Murs al Casal Jove, coincidint amb SPLASH Saló del Còmic, i amb la Cursa Solidària UNICEF. Per a esta activitat no cal inscripció prèvia, i està dirigida a públic infantil i juvenil.

El Festival d’Art Urbà Més Que Murs està organitzat pel departament de Joventut i Infància de l’Ajuntament de Sagunt, amb col·laboració de Turisme i Memòria Històrica. A més, les associacions Morvedre Acull i Avocam també col·laboren en el festival. Per a més informació es pot contactar al correu electrònic [mesquemurs@gmail.com](mailto:mesquemurs@gmail.com), la pàgina web [www.saguntjove.es](http://www.saguntjove.es), el telèfon 96 268 34 39 o l’Instagram @mesquemurs\_sagunt.

*   [](http://www.facebook.com/sharer.php?u=https://aytosagunto.es/va/actualitat/despres-de-dos-anys-torna-este-cap-de-setmana-l-exhibicio-de-graffiti-del-festival-mes-que-murs/ "Facebook")
*   [](http://twitter.com/share?url=https://aytosagunto.es/va/actualitat/despres-de-dos-anys-torna-este-cap-de-setmana-l-exhibicio-de-graffiti-del-festival-mes-que-murs/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/despres-de-dos-anys-torna-este-cap-de-setmana-l-exhibicio-de-graffiti-del-festival-mes-que-murs/ "Linked In")
*   [](mailto:?body=https://aytosagunto.es/va/actualitat/despres-de-dos-anys-torna-este-cap-de-setmana-l-exhibicio-de-graffiti-del-festival-mes-que-murs/)